Folketing
2009-01-29

Nu er det jo ikke mig, der har valgt, hvilken minister der står her, det er regeringen, der afgør det. Det er ikke mig, der bestemmer, hvilken minister der svarer på et beslutningsforslag. Det har jeg ikke nogen indflydelse på, det er regeringen, der bestemmer det. Det, jeg gerne vil høre, er, om regeringen overhovedet ikke længere har nogen socialpolitik. Altså, det ville være rigtig, rigtig godt, hvis regeringen langt om længe lyttede til, at vi skal have gang i de offentlige investeringer, så vi kan gøre noget for at modvirke arbejdsløsheden. Der er allerede mange, der er blevet arbejdsløse nu, og vi kan se, at der er mange flere fyringer på vej. Har regeringen overhovedet ingen politik, i forhold til hvad der skal ske med de mennesker, især dem, der ikke er forsikret, og som derfor kommer til at stå fuldstændig uden indkomst? Jeg troede faktisk, at velfærdsministeren stadig væk havde en lille rest af socialpolitik tilbage. Men det kan jeg så forstå at regeringen slet ikke har, eller hvad?